Franz Reichleitner

Franz Reichleitner (* 2. Dezember 1906 ä Ried im Traunkreis / Österreich; † 3. Januar 1944 beij Rijeka / Istrien) woch Metjlett van d Kripo suwi d NSDAP. D Hauptstormvührer van d SS woch dr Övvichde van öt Vornichtungslajer Sobibór.

 Si Lääve 
Reichsleitner woch beij d Kripo un liirde at zo di Zitt Franz Stangl kenne, dä Kommandant van öt Vornichtungslajer ä Sobibór un Vornichtungslajer Treblinka woch. Beede werkde beij d Aktiun T4, öt Ömbränge van kranke Mänsche ä Hartheim met.

Reichleitner wood dr zweide Mann hänger Stangl em Büro va Hartheim, wobeij hä dä janze Schreftkroom erledije mood. 

Dörch Stangl liirde Reichleitner Anna Baumgartner, sing spiidere Vrau kenne.

Als Stangl singe Poste ä Sobibór opjoov un no Treblinka jäng, övvernomm Reichleither sing Ställ un wood Övvichde van öt Lajer ä Sobibór.

No dr Opstand va Sobibór wood Reichleitner no Italije jescheckd, öm do jäje d Partisane z kämpfe. Usserdäm woch öt sing Opjaav, di do läävende Jüdde ömzöbrenge, jätt dat met dr Naam Aktiun R bezeechnet wood.

Reichleitner wood am 3. Januar 1944 beij Rijeka va Partisane erschooße.

 Jätt z lääse 
 Ernst Klee: Was sie taten, was sie wurden. Fischer Taschenbuch, Frankfurt am Main 1986, ISBN 3-596-24364-5. (huchdütsch)
 Eugen Kogon, Hermann Langbein, Adalbert Rückerl: Nationalsozialistische Massentötungen durch Giftgas. Fischer Taschenbuch, Frankfurt am Main 1986, ISBN 3-596-24353-X. (Huchdütsch)

Saachjrupp:Mann
Saachjrupp:Vornichtungslajer Sobibór
Saachjrupp:Holocaus
Saachjrupp:Nazizick